
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση απόφασης συγκρότησης Υπηρεσιακού Συμβου¬ 
λίου Υπαλλήλων του Υπουργείου Εργασίας.1 

Π)ήροϊση δέσεων στο Χρηματιστήριο Αξιών Αθηνών, σύμ¬ 
φωνα αε τις διατάξεις της περ. ιγ' παρ. 4, άρθρου 1 
σου Ν. 1320/1933. · ·. 2 

Συμπλήρωση της Α9—1508/16.9.87 κοινής απόφασης των 
Υπουργών Εθνικής Παιδείας και θρησκευμάτων κα: 
Εμπορίου.3 

Κύρωση τροποποιήσεων, κωδικοποίησης κα: μεταγλώττι¬ 
σης του καταστατικού των ΗΣΑΠ. ...·■■ .4 

Προσωρινή πρόσληψη δυο Ψυχολόγων στο Θεραπευτήριο· 
«Ευαγγελισμός» με σχέση εργασίας Ι.Δ.5 

ΑΓΟΡΑ ΝΟΜΙΚΕΣ ΔΙΑΤΑΞΕΙΣ 

Συμπλήρωση των διατάξεων της 38/84 Α.Δ. ... · · . . 6 

■Αναγραφή ένδειξης βάρους σε χα,ρτοκούτια.7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αρι«8. 90258 (1) 


Τροποποίηση απόφασης συγκρότησης Υπηρεσιακού Συμ- 

λίου Υπαλλήλων του Υπουργείου Εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Σύμφωνα με: 

1. Τις διατάξεις του Ν. 1558/1985 «Κυβέρνηση και 
Κυβερνητικά Όργανα». 

2. Τις διατάξεις των Νόμων 1232/1982 «Επαναφορά σε 
ισχύ κ.λπ.», 1256/1982 «για την πολυθεσία κ.λπ.» και 
1400/1982 «τροποποίηση και συμπλήρωση υπαλληλικών 
διατάξεων». 

3. Τις διατάξεις του Π.Δ. 611/77 «Υπαλληλικός Κώδικας». 

4. Την 93707/26.6.82 κοινή απόφαση των Υπουργών 
Προεδρίας της Κυβέρνησης και Εργασίας «Συγχώνευση 
Υπηρεσιακών και Υπηρεσιακών Πειθαρχικών Συμβουλίων 
του Υπουργείου Εργασίας». 

5. Το 63/17.9.87 έγγραφο του Αρείου Πάγου και το 
4910/16.12.85 έγγραφο της ΑΔΕΔΥ. 

6. Την 151003/31.12.85 απόφαση συγκρότησης Υπη¬ 
ρεσιακού Συμβουλίου του Υπουργείου Εργασίας και τις 


93899/6.5.86, 94580/3.6.86 και 99148/31.12.86 αποφάσεις 

τροποποίησης αυτής, αποφασίζουμε : 

Τροποποιούμε την 99148/31.12.86 απόφασή μας για τη 
συγκρότηση του Υπηρεσιακού Συμβουλίου Υπαλλήλων του 
Υπουργείου Εργασίας και ορίζουμε τον Αρεοπαγίτη Ιωάννη 
Κεφάλα, αναπληρωτή του Προέδρου του Υπηρεσιακού Συμ¬ 
βουλίου και τον Αρεοπαγίτη Γρηγόριο Παπαγεωργίου ως 
τακτικό μέλος του Συμβουλίου, με αναπληρωτή του τον 
Αρεοπαγίτη Αθανάσιο Σιούλα. 

Κατά τα λοιπά ισχύει η 151003/31.12.85 απόφασή μας, 
όπως τροποποιήθηκε με τις 93899/6.5.86, 94580/3.6.86 
και 99148/31.12.86 αποφάσεις· και ισχύει. 

Η απόφαση αυτή να δημοσιευθεί στην Εφημερίδα της 
Ινυβερνήσεως. 

Αθήνα, 28 Σεπτεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 


Α,ο·Μ. Κ5 - 403 (2) 


Πλήρωση θέσεων στο Χρηματιστήριο Αξιών Αθηνών, 
σύμφωνα με τις διατάξεις της περ. ιγ' παο. 4, άρθρου 1 
του Ν. 1320/1983. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 
Έχοντας υπόψη : 

1. Τις διατάξεις της περίπτ. ιγ' παράγρ. 4, άρθρου 1 του 
Ν. 1320/83. 

2. Την αριθ. 584/2.8.1987 πράξη του Υπουργού Προε¬ 
δρίας της Κυβέρνησης «περί εγκρίσεως θέσεων προσωπικού 
στο Χρηματιστήριο Αξιών Αθηνών». 

3. Την αριθ. Ε.Π. 468/11.5.1987 εγκύκλιο του Υπουργού 
Εμπορίου, σχετικά με οδηγίες και πληροφορίες για προσ¬ 
λήψεις προσωπικού. 

4. Τις εξαιρετικές υπηρεσιακές ανάγκες του Χρηματιστη¬ 
ρίου Αξιών Α-^ήινών. 

5. Την αρ:4. Β3 : 139/1987 '/Λΐινή απόφαση του Πρω-λυ¬ 
πουργού και ’του Υπουργού ©μπίαρίοο, αιυοφασίζιοψβ: 

Εξαιρούμε από τη διαδικασία των διατάξεων του Ν. 1320/ 
1983 την πλήρωση οκτώ (8) θέσεων στο Χρηματιστήριο 
Αξιών Αθηνών ήτοι : δύο (2) θέσεων του κλάδου Π.Ε. 
Διοικητικού Οικονομικού και έξι (6) θέσεων του κλάδου Δ. Ε. 
Διοικητικού Λογιστικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ > ΥΦ)ΓΟΣ ΕΜΠΟΡΙΟΥ 

ΑΠΟΣΤΟΛΟΣ ΚΑΚΛΑΜΑΝΗΣ ΓΕΩΡΓΙΟΣ ΔΑΣΚΑΛΑΚΗΣ 

Αρι-3. Α9 - 1572 (3) 

Συμπλήρωση τη·:) Α9—1508/16.9.87 κοινής απόφασης των 
Υπουργών Εθνικής Παιδείας και Θρησκευμάτων και Ε¬ 
μπορίου. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΕΜΠΟΡΙΟΥ 

Έχοντας υπόψη : 

1. Τις διατάξεις : 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Π.Δ. 607/76 «περί Οργανισμού του Υπουργείου 
Εμπορίου», όπως τροποποιήθηκε και συμπληρώθηκε μετα¬ 
γενέστερα. 

γ) Του Ν.Δ. 136/46 «περί Αγορανομικού Κώδικα», όπως 
τροποποιήθηκε και συμπληρώθηκε μεταγενέστερα. 

δ) Του Α.Ν. 2545/40 «περί Ιδιωτικών Σχολείων, φρο¬ 
ντιστηρίων και Οικοτροφείων». 

ε) Του Ν. 708/77 «περί ρυθμίσεως εκπαιδευτικών τινών 
θεμάτων». 

στ) Του Ν. 682/77 «περί Ιδιωτικών σχολείων γενικής 
εκπαίδευσης και σχολικών οικοτροφείων». 

ζ) Του Ν. 576/77 «περί Οργανώσεως και διοικήσεως της 
μέσης και ανωτέρας τεχνικής και επαγγελματικής εκπαί¬ 
δευσης». 

η) Τη με αριθ. 1028/85 απόφαση της Ολομέλειας του 
Συμβουλίου της Επικράτειας. 

θ) Τη με αριθ. Α9-1241/86 απόφαση για καθορισμό ανω- 
τάτου ορίου προσαύξησης διδάκτρων κατά το 1986 - 87. 

ι) Τη με αριθ. Α9-1508/87 απόφαση περί καθορισμού 
ανωτάτου ορίου προσαύξησης διδάκτρων ιδιωτικών σχολείων, 
μέσων τεχνικών σχολών τεχνικών επαγγελματικών λυκείων 
και φροντιστηρίων γενικά, για το σχολικό έτος 1987 - 88. 

2. Την ανάγκη ρύθμισης των διδάκτρων για τη σχολική 
περίοδο 1987 - 88, αποφασίζουμε : 

Συμπληρώνοντας τη με αριθμό Α9-1508/16.9.87 απόφα¬ 
σή μας ορίζουμε ότι : 

1. Μετά το εδάφιο III της παραγρ. 1 αυτής, προστίθεται 
εδάφιο IV το οποίο έχει ως εξής : 

«IV. Τα ιδιωτικά εργαστήρια ελευθέρων σπουδών μπο¬ 
ρούν να προσαυξήσουν τα διαμορφωθέντα δίδακτρα της 
περιόδου 1986 - 87 μέχρι πο'σοστού 12 %. 

2. Μετά την παράγραφο 1 αυτής, προστίθεται παράγρ. 
Ια η οποία έχει ως εξής : 

«Ια. Στις ρυθμίσεις της προηγούμενης παραγράφου 
υπάγονται ως προς τη διαμόρφωση του ύψους των διδάκτρων 
τους και όλα τα ιδιωτικά σχολεία (νηπιαγωγεία, δημοτικά, 
γυμνάσια, λύκεια, τεχνικές επαγγελματικές σχολές και λύ¬ 
κεια, φροντιστήρια ξένων γλωσσών, φροντιστήρια μέσης 
και ανώτατης εκπαίδευσης και εργαστήρια ελευθέρων σπου¬ 
δών) τα οποία, κατά τη διάρκεια της σχολικής περιόδου 
1987 - 88 μεταβάλλουν επωνυμία, προσωνυμία ή φορέα». 

3. Οι παραβάτες της απόφασης αυτής, διώκονται και 
τιμωρούνται σύμφωνα με τις διατάξεις του ισχύοντα Αγορα- 
νομικού Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 23 Σεπτεμβρίου 1987 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΜΠΟΡΙΟΥ 

ΑΝΤΩΝΗΧ ΤΡΙΤΣΗΣ * ΠΑΝΑΓΙΩΤΗΣ ΡΟΥΜΕΛΙΩΤΗΣ 

Αρι-δ. 26383/2807 (4) 

Κύρωση τροποποιήσεων, κωδικοποίησης και μεταγλώττι¬ 
σης του καταστατικού των ΗΣΑΠ. 

Ο ΥΠΟΥΡΓΟΣ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη : 

1. Τις διατάξεις : 


α) Του άρθρου 6 της από 10.2.1976 Πράξης Νομο¬ 
θετικού Περιεχομένου του Προέδρου της Δημοκρατίας 
«περί ιδρύσεως Οργανισμού ΗΣΑΠ προς ανάληψιν των 
παρά των ΕΗΣ Α.Ε. εκτελουμένων μεταφορών» (ΦΕΚ 
30/Α). 

β) Του Π. Δ/τος 849/76 «περί ρυθμίσεως θεμάτων 
τινών αφορώντων εις την υπό μορφήν Ανωνύμου Εται¬ 
ρείας λειτουργούσαν Δημοσίαν Επιχείρησιν υπό την επω¬ 
νυμίαν ΗΣΑΠ» (ΦΕΚ 310/Α). 

γ) Του Ν. 1074/80 «περί της εις την ΑΕ-ΗΣΑΠ 
αναθέσεως και επιβλέψεως των πάσης φύσεως μελετών 
κ.λ.π.» (ΦΕΚ 219/Α). 

δ) Του Ν. 1577/85 «Γενικός Οικοδομικός Κανονισμός» 
(ΦΕΚ 210/Α). 

ε) Του Π. Δ/τος 409/86 «προσαρμογή της Ελληνικής 
νομοθεσίας περί Ανωνύμων Εταιρειών (κωδ. Ν. 2190/ 
1920 όπως κωδικοποιήθηκε με το Β.Δ. 174/1963) προς 
το Κοινοτικό Δίκαιο κ.λ.π.» (ΦΕΚ 191/Α). 

2. Την 36573/1826/1978 απόφαση του Υπουργού Με¬ 
ταφορών και Επικοινωνιών «περί κυρώσεως του κατα¬ 
στατικού του ΝΠΙΔ υπό την επωνυμίαν «Ηλεκτρικοί Σι¬ 
δηρόδρομοι Αθηνών-Πειραιώς Α.Ε. (ΗΣΑΠ)» (ΦΕΚ 
957/Β). 

3. Την 5/5.6.87 εισήγηση του ΔΣ/ΗΣΑΠ. 

4. Την απόφαση που πήρε η Γενική Συνέλευση των 
Μετόχων των ΗΣΑΠ στη συνεδρίαση 12/30.6.87 με θέ¬ 
μα την τροποποίηση, κωδικοποίηση και μεταγλώττιση του 
καταστατικού της Εταιρείας ΗΣΑΠ, αποφασίζουμε : 

Άρθρο μόνο. 

Κυρώνεται το νέο καταστατικό των ΗΣΑΠ, που απο¬ 
τελεί τροποποίηση, κωδικοποίηση και μεταγλώττιση του 
από 23.10.1978 καταστατικού, κυρωθέντος με την 36573/ 
1826/1978 απόφαση του Υπουργού Μεταφορών & Επι¬ 
κοινωνιών (ΦΕΚ 957/Β/7.11.78). Το νέο καταστατικό 
αποτελείται από τριάντα επτά (37) άρθρα και έχει ως 
εξής : 

ΚΑΤΑΣΤΑΤΙΚΟ ΤΗΣ ΑΝΩΝΥΜΗΣ ΕΤΑΙΡΕΙΑΣ 

«ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ 
ΠΕΙΡΑΙΩΣ Α.Ε.» (ΗΣΑΠ) 

ΚΕΦΑΛΑΙΟ Ά. 

Σύσταση. Επωνυμία. Έδρα. Σκοπός. Διάρκεια. 

Άρθρο 1. 

Σύσταση. Επωνυμία. 

1. Το νομικό πρόσωπο ιδιωτικού δικαίου με την επα>- 

νυμία «ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ 
ΠΕΙΡΑΙΩΣ Α.Ε.» και το διακριτικό τίτλο Η.Σ.Α.Π., 
που ιδρύθηκε από 1.1.1976 με την από 10-12.2.1976 
Πράξη Νομοθετικού Περιεχομένου του Προέδρου της Δη¬ 
μοκρατίας, όπως αυτή κυρώθηκε με το ν. 352/1976, απο¬ 
τελεί δημόσια επιχείρηση, ανήκει στο σύνολό του στο 
Ελληνικό Δημόσιο και λειτουργεί προς χάρη του δημό¬ 
σιου συμφέροντος κατά τους κανόνες της ιδιωτικής οικο¬ 
νομίας με τη μορφή ανώνυμης εταιρείας. Η Α.Ε. «Η¬ 
ΣΑΠ» έχει διοικητική και οικονομική αυτονομία και υπό- 
κειται στις διατάξεις της νομοθεσίας περί ανωνύμων εται¬ 
ρειών, εκτός εάν στην παραπάνω πράξη νομοθετικού πε¬ 
ριεχομένου του Προέδρου της Δημοκρατίας, στους ν. 352/ 
1976 και 1074/1980 και στα προς εκτέλεσή τους εκδο- 
θέντα ή εκδοθησόμενα Προεδρικά διατάγματα και Υπουρ¬ 
γικές αποφάσεις ορίζεται διαφορετικά. Ειδικότερα δεν ε¬ 
φαρμόζονται στους «Η.Σ.Α.Π.», οι διατάξεις του άρθρου 
11, της παρ. 2 του άρθρου 32, της παρ. 1 του άρθρου 41 
και του άρθρου 47 του ν. 2190/1920, όπως και κάθε άλλη 
διάταξή του, που δεν συμφωνεί προς το παραπάνω νομικό 
καθεστώς της Εταιρείας. 

2. Η επωνυμία μπορεί να αποδοθεί σε μετάφραση και 
σε ξένη γλώσσα σε περιπτώσεις συναλλαγών της εταιρείας 
με αλλοδαπούς. 

3. Τα στοιχεία «Η.Σ.Ά.Π.» αποτελούν διακριτικό τίτλο 
που ανήκει αποκλειστικά στο νομικό πρόσωπο «Ηλε¬ 
κτρικοί Σιδηρόδρομοι Αθηνών Πειραιώς Α.Ε.». Απαγο¬ 
ρεύεται η χρησιμοποίησή τους ως εταιρικής επωνυμίας, 
σήματος ή διακριτ.κού τίτλου από οποιοδήποτε άλλο φυ¬ 
σικό ή νομικό πρόσωπο. 

Άρθρο 2. 

Έδρα. 

1. Έδρα των «Η.Σ.Α.Π.» ορίζεται η Αθήνα. 

2. Οι «Η.Σ.Α.Π.» δικαιούνται με απόφαση του Διοι¬ 
κητικού τους Συμβουλίου και σύμφωνα με τις διατάξεις 
των οργανισμών τους να ιδρύσουν περιφερειακές διευθύν¬ 
σεις, υπηρεσίες, τμήματα, σταθμούς, στάσεις και γραφεία. 

3. Οι «Η.Σ.Α.Π.)) ενάγονται μόνο στα δικαστήρια της 
έδρας τους. 

Άρθρο 3. 

Σκοπός. 

Σκοπός των Η.Σ.Α.Π. είναι : 

α) Η εκ μέρους τους ανάληψη, στην περιοχή της πρω¬ 
τεύουσας, των συγκοινωνιακών υπηρεσιών που παρείχε 
μέχρι 31.12.1975 η ανώνυμη εταιρεία με την επωνυμία 
«Ελληνικοί Ηλεκτρικοί Σιδηρόδρομοι Α.Ε. (ΕΗΣ)», την 
οποία εξαγόρασε το ελληνικό Δημόσιο σύμφωνα με τις 
διατάξεις των άρθρων 7 και 9 της από 17 Οκτωβρίου 1925 
σύμβασης «περί παροχής ηλεκτρισμού και μεταφορών» 
που κυρώθηκε με το Ν.Δ/μα της 17 Οκτωβρίου 1925. 

β) Η εκμετάλλευση και λειτουργία του υπόγειου σιδη¬ 
ρόδρομου πρωτεύουσας (ΜΕΤΡΟ). 

Άρθρο 4. 

Διάρκεια. 

Η διάρκεια λειτουργίας των «Η.Σ.Α.Π.» ορίζεται σε 
ογδόντα (80) χρόνια, που αρχίζουν από την 1η Ιανουάριου 
1976. 

ΚΕΦΑΛΑΙΟ Β'. 

Μετοχικό Κεφάλαιο. Μέτοχοι. Μετοχές. 

Άρθρο 5. 

Μετοχικό Κεφάλαιο. 

Το αρχικό μετοχικό κεφάλαιο των «Η.Σ.Α.Π.» αποτε- 
λείται από την αξία του συνόλου των κάθε φύσης περιου¬ 
σιακών στοιχείων, δικαιωμάτων και απαιτήσεων που ανή¬ 
καν μέχρι της 31 Δεκεμβρίου 1975 στην ανώνυμη εταιρεία 
με την επωνυμία «ΕΛΛΗΝΙΚΟΙ ΗΛΕΚΤΡΙΚΟΙ ΣΙΔΗ¬ 
ΡΟΔΡΟΜΟΙ Α.Ε.» (ΕΗΣ) και περιήλθαν από την 1 Ια¬ 
νουάριου 1976 στο Ελληνικό Δημόσιο εξ αιτίας της εξα¬ 
γοράς που συντελέστηκε από αυτό, σύμφωνα με τα άρθρα 
7 και 9 της από 17.10.1925 Σύμβασης «περί προμήθειας 
ηλεκτρισμού και περί μεταφορών», που κυρώθηκε από το 
Ν.Δ. της 16-17.10.25 «περί κυρώσεως της Συμβάσεως 
περί προμήθειας ηλεκτρισμού και μεταφορών» όπως η 
σύμβαση αυτή τροποποιήθηκε. Τα περιουσιακά αυτά στοι¬ 
χεία αποκτήθηκαν από τους Η.Σ.Α.Π. σύμφωνα με το 
άρθρο 3 περίπτ. α και β της από 10-12.2.1976 πράξεως 
νομοθετικού περιεχομένου του Προέδρου της Δημοκρατίας, 
όπως αυτή κυρώθηκε με το Ν. 352/1976 και η αξία τους 
ανέρχεται, κατά την εκτίμηση που έγινε σύμφωνα με τις 
διατάξεις του άρθρου 1 παρ. 2 και 3 του Π.Δ. 876/1976 
((περί ρυθμίσεως θεμάτων τινών αφορώντων εις το μετο¬ 
χικόν κεφάλαιον της υπό μορφήν Α.Ε. λειτουργούσης 
δημοσίας επιχειρήσεως υπό την επωνυμίαν «Ηλεκτρικοί 
Σιδηρόδρομοι Αθηνών-Πειραιώς Α.Ε. (ΗΣΑΠ)» σε δραχ¬ 
μές δύο δισεκατομμύρια διακόσια επτά εκατομμύρια 
εννιακόσιες εβδομήντα εννιά χιλιάδες εκατό τριάντα οκτώ 

(2.207.979.138). 

2. Αν παραστεί ανάγκη εκτίμησης των περιουσιακών 
στοιχείων, σε περίπτωση αύξησης του κεφαλαίου, αυτή 
θα διενεργηθεί όπως ορίζουν οι παρ. 2 και 3 του άρθρου 1 
του Π.Δ. 876/1976. 


Άρθρο 6. 

Μέτοχοι. 

1. Οι Η.Σ.Α.Π. ανήκουν καθ’ ολοκληρία στο Ελληνικό 
Δημόσιο, το οποίο αποτελεί και το μόνο και αποκλειστικό 
μέτοχο της εταιρείας. 

2. Η ιδιότητα του μετόχου απορρέει από την κυριότητα 
του τίτλου της μετοχής και συνεπάγεται αυτοδικαίως και 
ανεπιφύλακτα κάθε δικαίωμα που παρέχεται και κάθε 
υποχρέωση που επιβάλλεται από τις διατάξεις του Ν. 
352/1976, των προς εκτέλεση του εκδιδόμενων Π.Δ/των 
και υπουργικών αποφάσεων, του Κ.Ν. 2190/1920 «περί 
ανωνύμων Εταιρειών» καθώς και των όρων του παρόντος 
καταστατικού και των αποφάσεων της Γενικής Συνέλευσης 
και του Διοικητικού Συμβουλίου της Εταιρείας, που- θα 
λαμβάνονται μέσα στα όρια της δικαιοδοσίας τους. 

Άρθρο 7. 

Μετοχές. 

Για το κατά το άρθρο 5 του παρόντος καταστατικού 
αρχικό μετοχικό κεφάλαιο των Η.Σ.Α.Π. εκδίδεται στο 
όνομα του Ελληνικού Δημοσίου, μοναδικού μετόχου τους, 
ένας ονομαστικός και αναπαλλοτρίωτος τίτλος, που παρι¬ 
στάνει το σύνολο του κεφαλαίου. Ο τίτλος φέρει τη χρονο¬ 
λογία έκδοσής του, τη σφραγίδα της Εταιρείας και τις 
υπογραφές του Προέδρου του Διοικητικού Συμβουλίου 
και ενός μέλους του, που ορίζεται από το ίδιο Συμβούλιο. 

ΚΕΦΑΛΑΙΟ Γ'. 

Διοικητικό Συμβούλιο. 

Άρθρο 8. . 

Τρόπος διορισμού. Προσόντα μελών και διάρκεια της 
θητείας τους. 

1. Οι Η.Σ.Α.Π. διοικούνται από Διοικητικό Συμβού¬ 
λιο που απαρτίζεται από τον Πρόεδρο και οκτώ (8) μέλη. 
Το Διοικητικό Συμβούλιο έχει όλες τις αρμοδιότητες που 
ορίζει η νομοθεσία περί ανωνύμων εταιρειών. 

2. Τα μέλη του Διοικητικού Συμβουλίου διορίζονται με 
απόφαση του Υπουργού Μεταφορών και Επικοινωνιών 
και επιλέγονται μιταξύ προσώπων που έχουν πτυχίο ανώ¬ 
τατης σχολής. Στα μέλη πρέπει να περιλαμβάνεται απα¬ 
ραίτητα τουλάχιστο ένας μηχανολόγος-ηλεκτρολόγος, ένας 
πολιτικός μηχανικός, ένας νομικός, ένας οικονομολόγος 
και ένας εκπρόσωπος της Ένωσης Δήμων και Κοινοτήτων 
του Νομού Αττικής, που προτείνεται, με τον αναπληρωτή 
του, από την Ένωση αυτή. 

3. Πρόεδρος του Διοικητικού Συμβουλίου της Εταιρείας 
είναι, κατά τη διάρκεια της θητείας του, ο Γενικός Διευ¬ 
θυντής της. 

4. Η θητεία των μελών του Διοικητικού Συμβουλίου 
είναι τριετής και αρχίζει από τη δημοσίευση της απόφασης 
του διορισμού τους στην Εφημερίδα της Κυβερνήσεως 
(Τεύχος Α.Ε. και Ε.Π.Ε.). 

5. Η απαλλαγή των μελών του Διοικητικού Συμβου¬ 
λίου από τα καθήκοντά τους γίνεται κατά τη διαδικασία 
του διορισμού αν συντρέχει σπουδαίος λόγος, ειδικά εξ 
αιτίας αδυναμίας άσκησης των καθηκόντων τους ή πλημ¬ 
μελούς άσκησης. 

6. Μέχρι να συμπληρωθεί με οποιοδήποτε τρόπο κενή 
θέση συμβούλου το Διοικητικό Συμβούλιο συγκροτείται 
νόμιμα εφόσον ο αριθμός των μελών του δεν είναι μικρό¬ 
τερος των πέντε (5). 

7. Η θητεία των μελών που διορίζονται σε αντικατά¬ 
σταση, για οποιοδήποτε λόγο, άλλων μελών, λήγει κατά 
τη λήξη της θητείας των μελών που αντικατέστησαν. 

8. Τα μέλη του Διοικητικού Συμβουλίου μπορούν να 
επαναδιοριστούν, εκτός από την περίπτωση που απαλλάχτη¬ 
καν από τα καθήκοντά τους εξ αιτίας πειθαρχικού ή ποινικού 
παραπτώματος ή αδυναμίας ή πλημμελούς άσκησης των 
καθηκόντων τους. 

9. Οι αποζημιώσεις των μελών του Διοικητικού Συμ¬ 
βουλίου καθορίζονται με κοινή απόφαση των Υπουργών 
Οικονομικών και Μεταφορών και Επικοινωνιών. 

Άρθρο 9. 

Κωλύματα μελών. 

1. Πρόσωπα ανίκανα κατά τις διατάξεις που ισχύουν 
κάθε φορά, να αναλάβουν δημόσιο λειτούργημα δεν μπορούν 
να διοριστούν μέλη του διοικητικού συμβουλίου. 

2. Τα καθήκοντα μέλους του Διοικητικού Συμβουλίου 
είναι ασυμβίβαστα προς την ιδιότητα του βουλευτή, του 
υπάλληλου των Η.Σ.Α.Π. (εκτός του γενικού Διευθυντή) 
του υπαλλήλου του Υπουργείου Μεταφορών και Επικοινω¬ 
νιών και του προμηθευτή η εργολάβου των Η.Σ.Α.Π. 

3. Με απόφαση του Υπουργού Μεταφορών και Επικοι¬ 
νωνιών απαλλάσσεται από τα καθήκοντά του μέλος του 
Διοικητικού Συμβουλίου σε περίπτωση που δημιουργηθεί, 
μετά το διορισμό του, κάποιο από τα πιο πάνω ασυμβίβαστα. 

Άρθρο 10. 

Υποχρεώσεις μελών. 

1. Η προσέλευση στις συνεδριάσεις και η τακτική εκ¬ 
πλήρωση των καθηκόντων που απορρέουν από το νόμο και 
το παρόν καταστατικό αποτελούν υποχρέωση για όλα τα 
μέλη του Διοικητικού Συμβουλίου. 

2. Η αδικαιολόγητη αποχή κάποιου μέλους από τέσ¬ 
σερις (4) συνεχείς συνεδριάσεις ή από οκτώ συνεδριάσεις 
του Διοικητικού Συμβουλίου μέσα στο ίδιο έτος ισοδυναμεί 
με παραίτηση που συντελείται όταν το Διοικητικό Συμβού¬ 
λιο αποφασίσει σχετικά και γίνει σχετική μνεία στα πρα¬ 
κτικά. 

3. Ο Πρόεδρος και τα μέλη του Διοικητικού Συμβου¬ 
λίου έχουν υποχρέωση να τηρούν αυστηρά τα απόρρητα 
της επιχείρησης που τους έγιναν γνωστά από την ιδιότητά 
τους ως μέλη του Διοικητικού Συμβουλίου. 

Άρθρο 11. 

Αντιπρόεδρος. Καθήκοντά του και του Προεδρεύοντα. 

Εκπροσώπηση των Η.Σ.Α.Π. 

1. Το Διοικητικό Συμβούλιό εκλέγει κατά την πρώτη 
συνεδρίαση μετά το διορισμό του, από τα μέλη του τον 
Αντιπρόεδρό του. 

2. Ο αντιπρόεδρος αναπληρώνει τον Πρόεδρο όταν απου¬ 
σιάζει η κωλύεται και αυτόν το μέλος που ορίζεται από το 
Διοικητικό Συμβούλιο. 

3. Ο Πρόεδρος του Διοικητικού Συμβουλίου ή ο ανα- 
πληροκτής του προεδρεύει στις συνεδριάσεις του, διευθύνει 
τις εργασίες του και παρακολουθεί τη λειτουργία της Εται¬ 
ρείας, ενημερώνοντας σχετικά το Διοικητικό Συμβούλιο. 

4. Ο Πρόεδρος του Διοικητικού Συμβουλίου ή ο ανα¬ 
πληρωτής του εκπροσωπεί τους Η.Σ.Α.Π. δικαστικά ή 
εξώδικα. Με απόφαση του Προέδρου είναι δυνατό να ανα¬ 
τεθεί η άσκηση των αρμοδιοτήτων αυτών σε ένα ή περισ¬ 
σότερα πρόσωπα. 

Άρθρο 12. 

Συνεδριάσεις. 

1. Το Διοικητικό Συμβούλιο συγκαλείται από τον Πρόε¬ 
δρο σε τακτική συνεδρίαση τουλάχιστο μία φορά το μήνα 
και εκτάκτως όταν ο ίδιος το κρίνει αναγκαίο ή ζητηθεί η 
σύγκλησή του από τρία (3) τουλάχιστο μέλη, οπότε ο Πρόε¬ 
δρος έχει υποχρέωση να συγκαλέσει το Διοικητικό Συμ¬ 
βούλιο μέσα σε πέντε μέρες από την υποβολή της σχετικής 
αίτησης, που πρέπει να περιλαμβάνει απαραίτητα και τα 
θέματα της ημερήσιας διάταξης. 

2. Στην πρόσκληση της συνεδρίασης πρέπει να αναφέ- 
ρονται απαραίτητα η ημέρα και ώρα της συνεδρίασης και 
τα θέματα της ημερήσιας διάταξης. Το Διοικητικό Συμβού¬ 
λιο δικαιούται, σε περίπτωση που κρίνει ότι συντρέχει εξαι¬ 
ρετική ανάγκη να επιληφθεί και θέματος που δεν περιλαμ¬ 
βάνεται στην ημερήσια διάταξη. 


3. Οι συνεδριάσεις του Διοικητικού Συμβουλίου πραγ¬ 
ματοποιούνται στην έδρα της Εταιρείας. 

Άρθρο 13. 

Αντιπροσώπευση μελών που απουσιάζουν. 

1. Κάθε μέλος του Διοικητικού Συμβουλίου έχει μία (1) 
ψήφο. 

2. Μέλος του Διοικητικού Συμβουλίου που απουσιάζει ή 
κωλύεται μπορεί να αντιπροσωπευθεί σε συνεδρίαση από 
άλλο μέλος με απλή εξουσιοδότηση. 

3. Κάθε μέλος μπορεί να αντιπροσωπεύσει στο Συμ¬ 
βούλιο μόνο ένα μέλος που απουσιάζει ή κωλύεται. 

Άρθρο 14. 

Απαρτία. Εισηγητής. Γραμματέας. 

■ 1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα αν παρίστανται στη συνεδρίασή του 
αυτοπροσώπως πέντε (5) τουλάχιστο μέλη του, συμπερι¬ 
λαμβανομένου απαραίτητα του Προέδρου ή του νόμιμου 
αναπληρωτή του. 

2. Στις συνεδριάσεις του Διοικητικού Συμβουλίου κα¬ 
λείται υποχρεωτικά και μετέχει ο αιρετός εκπρόσωπος των 
εργαζομένων, με δικαίωμα ψήφου, όταν συζητούνται θέ¬ 
ματα που αφορούν ειδικά το προσωπικό της επιχείρησης. 
Ο αιρετός εκπρόσωπος των εργαζομένων και ο αναπλη¬ 
ρωτής του εκλέγονται όπως ορίζει το άρθρο 5 του ν. 1074/ 
1980 και το Π.Δ. 1181/1981. Επίσης μπορούν να μετέ¬ 
χουν, όταν καλούνται, χωρίς ψήφο, οι νομικοί και ειδικοί 
σύμβουλοι, ο προϊστάμενος της Νομικής Υπηρεσίας και 
ο αρμόδιος σε κάθε θέμα υπάλληλος της Εταιρείας. 

3. Με εξαίρεση τη διάταξη της παρ. 2 του άρθρου 12 
του Καταστατικού εισηγητής στα θέματα ημερήσιας διά¬ 
ταξης είναι ο Πρόεδρος - Γενικός Διευθυντής της Εται¬ 
ρείας. 

4. Γραμματέας είναι ο Προϊστάμενος του Γραφείου Γε¬ 
νικού Διευθυντή ή ο αμέσως επόμενος στην ιεραρχία υπάλ¬ 
ληλος του ίδιου Γραφείου. 

Άρθρο 15. 

Αριθμός ψήφων για λήψη απόφασης. Πρακτικά. 

1. Οι αποφάσεις του Διοικητικού Συμβουλίου λαμβά- 
νονται πάντοτε με απόλυτη πλειοψηφία των μελών που είναι 
παρόντα ή αντιπροσωπεύονται στη συνεδρίαση. 

2. Τα μέλη του Διοικητικού Συμβουλίου ψηφίζουν στις 
συνεδριάσεις του σε κάθε θέμα και σ’ αυτά ακόμη που τα 
αφορούν προσωπικά, στα οποία όμως οι αποφάσεις λαμβά- 
νονται με μυστική ψηφοφορία. 

3. Οι συζητήσεις και αποφάσεις του Διοικητικού Συμ¬ 
βουλίου αποδεικνύονται με τα πρακτικά, που καταχωρούνται 
σε ειδικό βιβλίο, υπογραφόμενο από όλα τα μέλη που παρέ- 
ρέστησαν σ’ οιυτή. 

4. Τα μέλη έχουν υποχρέωση να υπογράφουν τα πρακτι¬ 
κά των συνεδριάσεων στις οποίες παρευρίσκονται, δικαι¬ 
ούνται όμως να ζητήσουν, σε κάθε περίπτωση, να αναγρα¬ 
φεί σ’ αυτά η γνώμη τους. 

5. Τα αντίγραφα ή αποσπάσματα των πρακτικών του 
Διοικητικού Συμβουλίου ή της Γενικής Συνέλευσης επικυ¬ 
ρώνονται από τον Πρόεδρο ή το νόμιμο αναπληρωτή του, 
βταν πρόκειται να προσαχθούν σε Δικαστήριο ή άλλη Αρχή. 

Άρθρο 16. 

Αρμοδιότητες. 

Με εξαίρεση τη διάταξη της παρ. 2 του άρθρου 5 της από 
10 - 12/2/76 πράξεως νομοθετικού περιεχομένου του Προ¬ 
έδρου της Δημοκρατίας, όπως κυρώθηκε με το Ν. 352/76, 
το Διοικητικό Συμβούλιο ασκεί τη διοίκηση της εταιρίας 
και είναι αρμόδιο να αποφασίζει κάθε πράξη που αφορά τη 
διοίκηση, τη διαχείριση της περιουσίας της και γενικά την 
επιδίωξη του σκοπού της, εκτός από τις περιπτώσεις που ο 
νόμος ή το- καταστατικό απαιτούν απόφαση της Γενικής 
Συνέλευσης ή σε θέματα που έχει αποφασίσει η Γενική Συ¬ 
νέλευση. 

Άρθρο 17. 

Μεταβίβαση αρμοδιοτήτων. 

Το Διοικητικό Συμβούλιο δικαιούται να αναθέτει την 
άσκηση όλων ή μέρους των δικαιωμάτων ή αρμοδιοτήτων 
του ή ορισμένων ειδικών πράξεών σε ένα ή περισσότερα μέλη 
του ή σε υπαλλήλους της εταιρίας, ή και σε άλλα πρόσωπα. 

Άρθρο 18. 

Έκταση ευθύνης των μελών. 

1. Τα μέλη του Διοικητικού Συμβουλίου ευθύνονται μόν° 
προς την εταιρεία για την ανατεθείσα σ’ αυτά εντολή προ ς 
εκτέλεση, μέσα στα νόμιμα όρια, σχετικών πράξεων, σύμ' 
φωνα με τις διατάξεις του Κ.Ν. 2190/1920. Δεν υπέχου ν 
καμιά προσωπική ευθύνη για τις υποχρεώσεις της εταιρεία^ 
προς τρίτους ή του μετόχου Ελληνικού Δημοσίου. 

2. Για την άσκηση κατά των μελών του Δ.Σ. σχετικής 
αγωγής σε περίπτωση υπέρβασης δοθείσας εντολής μόνη 
αρμόδια να αποφασίσει είναι η Γενική Συνέλευση.- 

ΚΕΦΑΛΑΙΟ Δ'. 

Διεύθυνση της Εταιρείας. 

Άρίρο 1®. 

Γενικός Διευθυντής. 

1. Η Διεύθυνση της Εταιρείας ασκείται από το Γενικό 
Διευθυντή. 

2. Ο Γενικός Διευθυντής διορίζεται με απόφαση του 
Υπουργού Μεταφορούν και Επικοινωνιών για τρία (3) 
έτη, και πρέπει να είναι διπλωματούχος ή πτυχιούχος μηχα¬ 
νικός ανώτατου εκπαιδευτικού ιδρύματος ειδικότητας πολι¬ 
τικού μηχανικού ή μηχανολόγου ή ηλεκτρολόγου ή μηχανο¬ 
λόγου - ηλεκτρολόγου ή πτυχιούχος οικονομολόγος ειδι¬ 
κευμένος στα θέματα μεταφορών. Κατά τη διάρκεια της θη¬ 
τείας του είναι και Πρόεδρος του Διοικητικού Συμβουλίου. 

3. Ο Γενικός Διευθυντής εισηγείται κατά τις συνεδριάσεις 
του Διοικητικού Συμβουλίου και της Γενικής Συνέλευσης τα 
διάφορα θέματα. 

4. Με απόφαση του Διοικητικού Συμβουλίου ανατίθεται 
στο Γενικό Διευθυντή η άσκηση όλιον ή μέρους των αρμο¬ 
διοτήτων του και ειδικότερα η ενέργεια των αναγκαίων 
πράξεων που αφορούν τη διαχείριση υποθέσεων και τη διε¬ 
ξαγωγή των εργασιών της εταιρίας, με'εξαίρεση εκείνες για 
τις οποίες απαιτείται από το νόμο ή το καταστατικό συλ¬ 
λογική ενέργεια. 

5. Οι αποδοχές και οι κάθε φύσης απολαυές του Γενικού 
Διευθυντή καθορίζονται με κοινή απόφαση των Υπουργών 
Οικονομικών και Μεταφορών και Επικοινωνιών. 

6. Το Γενικό Διευθυντή αναπληρώνει όταν απουσιάζει ή 
κωλύεται προσωρινά ο από το Διοικητικό Συμβούλιο οριζό¬ 
μενος ως Διευθύνων Σύμβουλος, που μπορεί να είναι ένα 
από τα μέλη του ή ανώτατος υπάλληλος της Εταιρείας. 

Άρθρο 20. 

Αρμοδιότητες Γενικού Διευθυντή. 

1. Ο Γενικός Διευθυντής : 

α) Ασκεί τις αρμοδιότητες που καθορίζει ο νόμος και το 
καταστατικό ή του έχουν μεταβιβαστεί με απόφαση του Δ.Σ., 
ενεργώντας τις αναγκαίες πράξεις που αφορούν τη διαχείριση 
των υποθέσεων και τη διεξαγωγή των εργασιών της εταιρίας 
προς επίτευξη των σκοπών της και εξυπηρέτηση των συμ¬ 
φερόντων της. 

β) Προίσταται ιεραρχικά και διοικεί τις υπηρεσίες των 
Η.Σ.Α.Π., όντας το ανώτατο εκτελεστικό όργανο της εται- 
ρΕας. 

γ) Κατ’ ανάθεση των αρμοδιοτήτων από το Δ.Σ., σύμφωνα 
με τις διατάξεις των νόμων, του καταστατικού, του οργανι¬ 
σμού και των κανονισμών προσωπικού και των λοιπών κανο¬ 
νισμών της εταιρίας προσλαμβάνει και απολύει το κάθε φύσης 
προσιοπικό της. 

δ) Κατ’ ανάθεση των αρμοδιοτήτων από το Δ.Σ. ενεργεί 
τις προαγωγές, κάθε είδους τοποθετήσεις και μετακινήσεις 


του προσωπικού όπως και τις τοποθετήσεις των υπευθύνων 
προϊσταμένων τμημάτων κατά τα οριζόμενα ειδικότερα από 
τους κανονισμούς προσοπτικού και λοιπούς κανονισμούς της 
εταιρίας. 

ε) Προτείνει στο Διοικητικό Συμβούλιο την, κατά τις 
διατάξεις του Οργανισμού, των Κανονισμών Προσωπικού και 
λοιπών Κανονισμών της Εταιρίας πρόσληψη μόνιμου προ- 
σιυπικού σε βαθμό ανώτερο του εισαγωγικού κάθε κατηγορίας, 
την πρόσληψη και λύση της σχέσης της Εταιρείας με τους 
Νομικούς και Ειδικούς Συμβούλους και Δικηγόρους, την 
τοποθέτηση Προϊσταμένων Δ/νσεων και Υπηρεσιών και την 
προαγωγή και απόλυση των υπαλλήλιον των βαθμών Υπο¬ 
διευθυντή και Δ/ντή καθώς και τις μετατάξεις του προσωπι¬ 
κού της Εταιρείας. 

στ) Ασκεί τη σύμφωνα με τους Κανονισμούς Προσωπικού 
και λοιπούς Κανονισμούς πειθαρχική αρμοδιότητα στο προ¬ 
σωπικό. 

ζ) Ασκεί κάθε άλλη αρμοδιότητα που ορίζεται από τον 
Οργανισμό ή τους Κανονισμούς Προσωπικού της Εταιρίας 
και ανήκει στη Δ/νση της Εταιρίας. 

η) Εκτελεί τις αποφάσεις του Διοικητικού Συμβουλίου, 
και είναι υπεύθυνος προς αυτό για τη διεξαγωγή του έργου 
της Εταιρείας. 

θ) Υπογράφει όλα τα έγγραφα της Εταιρίας και τα 
μισθωτήρια συμβόλαιά της, ως μισθώτριας ή εκμισθώτριας. 

ι) Μπορεί να εξουσιοδοτεί για τη δόση όρκου ορισμένον 
ή ορισμένους υπαλλήλους της Εταιρίας. 

2. Σε έκτακτη ανάγκη και για διασφάλιση των συμφερόν¬ 
των της Εταιρίας, όταν υπάρχει αδυναμία σύγκλησης του 
Διοικητικού Συμβουλίου, δικαιούται να ασκεί και άλλες αρμο¬ 
διότητες του Διοικητικού Συμβουλίου που δεν του έχουν μετα¬ 
βιβαστεί, με την υποχρέωση να περιορίσει την άσκηση αυτών 
όσο το δυνατό ολιγότερο χρονικά και ποσοστικά και να ενη¬ 
μερώσει το Διοικητικό Συμβούλιο για τις ενέργειές του 
αυτές κατά την αμέσως επόμενη συνεδρίασή του. 

3. Ο Γενικός Διευθυντής δικαιούται με απόφασή του να 
αναθέτει σε Δ/ντές ή άλλους υπαλλήλους της Εταιρίας όλες 
ή μέρος των αρμοδιοτήτων που έχει ή του μεταβίβασε το 
Διοικητικό Συμβούλιο, εκτός από εκείνες που το καταστα¬ 
τικό ή το Διοικητικό Συμβούλιο έχουν αποκλείσει την μετα¬ 
βίβαση. 

Άρθρο 21. 

Υπογραφή εγγράφων που δεσμεύουν την Εταιρία. 

Για να αναλάβει η Εταιρία έγκυρα υποχρεώσεις οποιασ- 
δήποτε μορφής και φύσεως, προς τρίτους απαιτείται το σχε¬ 
τικό έγγραφο να φέρει την υπογραφή του Προέδρου - Γε¬ 
νικού Διευθυντή ή και άλλων υπαλλήλων της Εταιρείας στους 
οποίου έχει ανατεθεί σύμφωνα με τις διατάξεις του Κατα¬ 
στατικού, με απόφαση του Διοικητικού Συμβουλίου ή του 
Γενικού Διευθυντή η υπογραφή παρόμοιων εγγράφων. 

Άρθρο 22. 

Πράξεις του Γενικού Διευθυντή και του προσωπικού τηζ 

Εταιρίας που ανάγονται στους σκοπούς αυτής. 

Απαγορεύεται στο Γενικό Διευθυντή και στο προσωπικό 
της Εταιρίας να ενεργούν για δικό τους λογαριασμός ή ως 
αντιπρόσωποι τρίτων, πράξεις που υπάγονται σε κάποιο απο 
τους επιδιωκόμενους από την Εταιρία σκοπούς και να με¬ 
τέχουν σε Εταιρίες πού επιδιώκουν τους ίδιους σκοπούς 

ΚΕΦΑΛΑΙΟ Ε'. 

Γενική Συνέλευση των Μετόχων. 

Άρθρο 23. 

Πρόσωπα που ασκούν τις εξουσίες των μετόχων. 

Γραμματέας. 

1. Η Γενική Συνέλευση των Μετόχων αποτελεί, το ανώ¬ 
τατο όργανο της Εταιρίας και κάθε είδους εξουσίες της ανή¬ 
κουν στο κράτος και ασκούνται από τους 3 πουργους Οικο¬ 
νομικών και Μεταφορών και Επικόινωνιών που ενεργούν 
από.κοινού και σε σύμπραξη. 

2. Γραμμ,ατέας της Γενικής Συνέλευσης είναι ο ΙΊροϊ- 

στάμενος του Γραφείου Γενικού Διευθυντή ή ο αμέσως επό¬ 
μενος ιεραρχικά υπάλληλος του ίδιου Γραφείου. 

Άρθρο 24. 

Τρόπος και χρόνος σύγκλησης. 

Η Γενική Συνέλευση συγκαλείται υποχρεωτικά από το 
Διοικητικό Συμβούλιο και συνέρχεται στην έδρα της Εται¬ 
ρίας τακτικά μια φορά το χρόνο και μάλιστα μέσα σε τρεις 
μήνες από τη λήξη κάθε εταιρικής χρήσης έκτακτα δε όταν 
αυτό κριθεί αναγκαίο από τους Μετόχους ή το Διοικητικό 
Συμβούλιο. 

Άρθρο 25. 

Τρόπος πρόσκλησης. 

1. Για τη σύγκληση της Γενικής Συνέλευσης δεν τηρείται 
καμιά προδικασία εκτός από την έγγραφη πρόσκληση του 
μετόχου πριν από είκοσι (20) τουλάχιστο ημέρες. 

2. Η πρόσκληση πρέπει να περιλαμβάνει την ημέρα,την 
ώρα, τον τόπο συνεδρίασης και τα θέματα της ημερήσιας 
διάταξης και επιδίδεται στους Υπουργούς Οικονομικών και 
Μεταφορούν Επικοινωνιών. 

3. Η ημερήσια διάταξη καταρτίζεται από το Διοικητικό 
Συμβούλιο ή, ανάλογα με την περίπτωση από το μέτοχο 
που ζήτησε τη σύγκληση της Γενικής Συνέλευσης. 

Άρθρο 26. 

1. Η Γενική Συνέλευση βρίσκεται σε απαρτία και συνε¬ 
δριάζει όταν παρίστανται και τα δύο μέλη της. 

2. Στις συνεδριάσεις της Γενικής Συνέλευσης Προεδρεύει 
ο προηγούμενος κατά την τάξη Τπουργός. Για τις συζητή¬ 
σεις και αποφάσεις τηρούνται πρακτικά που καταχωρούνται 
σε ειδικό βιβλίο και υπογράφονται από τον Πρόεδρο και το 
άλλο μέλος και το Γραμματέα, που αποτελεί και τον ψηφο¬ 
συλλέκτη. 

3. Μετά τη ψήφιση του Ισολογισμού η Γενική Συνέλευση 
αποφασίζει και για την απαλλαγή των μελών του Διοικητικού 
Συμβουλίου και των ελεγκτών από κάθε ευθύνη. 

Άρθρο 27. 

Αρμοδιότητες. 

Η Γενική Συνέλευση είναι η μόνη αρμόδια να αποφασί¬ 
ζει για : 

α) Τροποποίηση του Καταστατικού, εκτός από παρά¬ 
ταση του χρόνου διάρκειάς της. 

β) Έγκριση της ετήσιας έκθεσης του Διοικητικού Συμ¬ 
βουλίου και του Ισολογισμού κάθε χρήσης της Εταιρείας. 

γ) Απαλλαγή των μελών του Διοικητικού Συμβουλίου 
και των ελεγκτών από κάθε ευθύνη αποζημίωσης. 

δ) Διορισμό των ελεγκτών κάθε χρήσης και καθορισμό 
της αμοιβής τους. 

ε) Έκδοση δανείου με ομολογίες. 

στ) Διορισμό εκκαθαριστών. 

ζ) Έγερση πολιτικής αγωγής κατά των μελών του Διοι¬ 
κητικού Συμβουλίου για παραβάσεις των καθηκόντων τους. 

η) Οποιοδήποτε άλλο θέμα που καθορίζεται από το Κα¬ 
ταστατικό ή παραπέμπεται σ’ αυτή από το Διοικητικό Συμ¬ 
βούλιο. 

ΚΕΦΑνΥΑΙΟ ΣΤ'. 

Ελεγκτές. 

Άρθρο 28. 

Έργο τους. 

Για τον τακτικό έλεγχο της λογιστικής και διαχειριστι¬ 
κής κατάστασης της Εταιρίας και του ισολογισμού της ορί¬ 
ζονται απο τη Γενική Συνέλευση κάθε χρόνο και κατά την 
τακτική συνεδρίαση την προηγούμενη της ελεγκτέας χρή¬ 
σης δυο τακτικοί και δυο αναπληρωματικοί Ελεγκτές από 
το Σώμα των Ορκωτών Λογιστών, σύμφωνα με τη διάταξη 
του άρθρου 11 παρ. 3 του ν. 588/1977. 

2. Μέσα σε πέντε μέρες από τη συνεδρίαση της Γενικής 
Συνέλευσης που ορίζει τους ελεγκτές ανακοινώνεται σ’ λυ¬ 


τούς ο διορισμός τους και σε περίπτωση που δεν τον απο¬ 
ποιηθούν μέσα σε προθεσμία πέντε (5) ημερών από τη γνω¬ 
στοποίηση θεωρείται ότι τον αποδέχθηκαν, αλλοιώς καλού¬ 
νται οι αναπληρωματικοί. 

3. Οι ελεγκτές έχουν όλα τα δικαιώματα και τις υποχρεώ¬ 
σεις και ευθύνες που ορίζει η ισχύουσα .νομοθεσία. 

4. Οι ελεγκτές έχουν το δικαίωμα να ελέγχουν κατά τη 
διάρκεια της χρήσης οποιοδήποτε βιβλίο ή λογαριασμό και 
έχουν υποχρέωση μετά την εξέλεγξη του ισολογισμού να 
υποβάλουν στη Γενική Συνέλευση έκθεση για τις διαπιστώ¬ 
σεις του ελέγχου και να παρίστανται στη Γενική Συνέλευση 
για να παράσχουν κάθε πληροφορία σχετική με τον έλεγχο. 

5. Η έκθεση των ορκωτών λογιστών επί του ισολογισμού 
πρέπει να παραδίδεται στο Διοικητικό Συμβούλιο της Εται¬ 
ρίας είκοσι (20) τουλάχιστο ημέρες πριν από την ορισθείσα 
γενική Συνέλευση. 

6. Οι Ελεγκτές είναι επανεκλέξιμοι. 

ΚΕΦΑΛΑΙΟ Ζ'. 

Βιβλία. Προϋπολογισμός. Ισολογισμός και διάθεση κερδών. 
Άρθρο 29. 

Εταιρική χρήση. Προϋπολογισμός και Ισολογισμός. 

1. Η εταιρική χρήση αρχίζει την 1η Ιανουάριου και λή¬ 
γει την 31η Δεκεμβρίου κάθε έτους. Εξαιρετικά η πρώτη 
εταιρική χρήση λήγει την 31 Δεκεμβρίου 1977. 

2. Κατά μήνα Οκτώβριο κάθε έτους το Διοικητικό Συμ¬ 
βούλιο συντάσσει προϋπολογισμό εσόδων και δαπανών της 
επόμενης χρήσης, τον οποίο υποβάλλει στον Οργανισμό Α¬ 
στικών Συγκοινωνιών (Ο.Α.Σ.) προς έλεγχο. 

3. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή της 
περιουσίας της Εταιρίας στην οποία καταγράφονται οι α¬ 
ξίες, τα ακίνητα και γενικά ολόκληρο το ενεργητικό και πα¬ 
θητικό της και καταρτίζει τις ετήσιες οικονομικές καταστά¬ 
σεις της Εταιρίας σύμφωνα με την ισχύουσα νομοθεσία. 

4. Ο Ισολογισμός και λογαριασμός «αποτελέσματα χρή- 
σεως» με την έκθεσή τους και την έκθεση των ελεγκτών υπο¬ 
βάλλονται από το Διοικητικό Συμβούλιο στη Γενική Συ¬ 
νέλευση της Εταιρείας προς έγκριση. 

5. Για να ληφθεί έγκυρα απόφαση από την Γενική Συ¬ 
νέλευση επί του Ισολογισμού, αυτός πρέπει να έχει θεωρη¬ 
θεί απαραίτητα από : 

α) Τον Πρόεδρο - Γενικό Διευθυντή 

β) Ένα μέλος του Διοικητικού Συμβουλίου που έχει ε¬ 
ξουσιοδοτηθεί ειδικά γι’ αυτό. 

γ) Τον προϊστάμενο του Λογιστηρίου. Αν υπάρχει δια¬ 
φωνία ως προς τον τρόπο κατάρτισης τομ Ισολογισμού από 
άποψη νομιμότητας οι πιο πάνω έχουν υποχρέωση να δια¬ 
τυπώσουν τις αντιρρήσεις τους στην Γενική Συνέλευση. 

6. Ο ισολογισμός της Εταιρίας δημοσιεύεται σύμφωνα 
με τις διατάξεις περί Ανωνύμων Εταιριών. 

Άρθρο 30. 

Πε'ριεχόμενο Ισολογισμού. 

1. Ο ισολογισμός καταρτίζεται σύμφωνα με τη νομοθε¬ 
σία περί Ανωνύμων Εταιρειών και εμφανίζει τα ακαθάριστα 
έσοδα κάθε χρήσης, από τα οποία αφαιρούνται όλα τα έξοδα, 
οι ζημίες, οι κατά νόμο αποσβέσεις, το από το ν. 588/1977 
άρθρο 3 παρ. 2 προβλεπόμενο τέλος και κάθε εταιρικό βά¬ 
ρος, το δε υπόλοιπο αποτελεί τα καθαρά κέρδη της Εταιρείας. 

2. Κατά τον πιο πάνω τρόπο προκύπτοντα κέρδη της Ε¬ 
ταιρίας διανέμονται κατά την ακόλουθη σειρά : 

α) Ποσοστό πενήντα τοις εκατό (50%) διατίθεται στον 
Οργανισμό Αστικών Συγκοινωνιών (ΟΑΣ) για χρηματοδό¬ 
τηση των αναπτυξιακών προγραμμάτων των Συγκοινωνιακών 
φορέων. 

β) Το υπόλοιπο που απομένει κρατείται, προς σχηματι¬ 
σμό αποθεματικού και διατίθεται με αποφάσεις του Διοι¬ 
κητικού Συμβουλίου για χρηματοδότηση των προγραμμά¬ 
των συμπλήρωσης, βελτίωσης και ανάπτυξης των εγκατα¬ 
στάσεων και των μέσων μεταφοράς, βελτίωσης των όρων 

εξυπηρέτησης του κοινού και για τη χρηματοδότηση ερευ¬ 
νών για την βελτίωση και ανάπτυξη του συγκοινωνιακού 
δικτύου και των μεταφορικών μέσων. 

3. Σύμφωνα με τη διάταξη της περιπτ. ε' του άρθρου 2 
του Ν.588/1977 τα ελλείμματα διαχείρισης της εταιρίας 
που προκύπτουν από τη διατήρηση του κομίστρου σε επί¬ 
πεδο μικρότερο από εκείνο που είναι αναγκαίο για να αντα¬ 
πεξέρχεται στα έξοδα της καλύπτονται με επιχορήγηση από 
τον Κρατικό Προϋπολογισμό ή και με δάνεια που χορη¬ 
γούνται με την εγγύηση του Ελληνικού Δημοσίου. 

ΚΕΦΑΛΑΙΟ Η'. 

Διάλυση. 

Άρθρο 31. 

Χρόνος διάλυσης. 

1. Η εταιρία διαλύεται κατά τη λήξη του καθορισμένου 
από το άρθρο 4 του καταστατικού χρόνου διάρκειάς της, 
όπως επίσης και με νόμο. 

2. Είναι δυνατή με νόμο η παράταση του χρόνου διάρ¬ 
κειας της Εταιρίας και η συγχώνευσή της με άλλο νομικό 
πρόσωπο. 

Άρθρο 32. 

Εκκαθαριστές. 

1. Όταν λυθεί η Εταιρία η Γενική Συνέλευση ρυθμίζει 
τον τρόπο εκκαθάρισης το;ν εταιρικών υποθέσεων και διο¬ 
ρίζει τρεις (3) εκκαθαριστές, ορίζοντας και την αμοιβή 
τους. 

2. Οι εκκαθαριστές ασκούν, κατά τη διάρκεια της εκκα¬ 
θάρισης, όλες τις αρμοδιότητες του Διοικητικού Συμβουλίου, 
που η εξουσία του παύει μόλις διοριστούν. Οι εκκαθαριστές 
ενεργούν σύμφωνα με τις αποφάσεις της Γενικής Συνέλευ¬ 
σης, προς τις οποίες πρέπει να συμμορφώνονται. 

3. Οι εκκαθαριστές έχουν υποχρέωση να προβούν σε 
απογραφή της περιουσίας της εταιρίας μόλις αναλάβουν 
τα καθήκοντά τους και να δημοσιεύσουν ισολογισμό, που 
αντίγραφό του πρέπει να υποβληθεί στο Υπουργείο Μετα¬ 
φορών και Επικοινωνιών. Την ίδια υποχρέωση έχουν οι 
εκκαθαριστές και κατά τη λήξη της εκκαθάρισης. 

4. Στις συνεδριάσεις των εκκαθαριστών προεδρεύει ο 
μεγαλύτερος σε ηλικία. 

Άρθρο 33. 

Αρμοδιότητες της Γενικής Συνέλευσης κατά τη διάρκεια 
της εκκαθάρισης. 

1. Κατά τη διάρκεια της εκκαθάρισης η Γενική Συνέ¬ 
λευση διατηρεί όλες τις αρμοδιότητες της και συνέρχεται 
σε συνεδρίαση με πρόσκληση των εκκαθαριστών, όταν εκεί¬ 
νοι το κρίνουν αναγκαίο. 

2. Για τη σύγκληση της Γενικής Συνέλευσης κατά τη 
διάρκεια της εκκαθάρισης τηρούνται οι διατάξεις του κατα¬ 
στατικού σχετικά με τα δικαιώματα και τις υποχρεώσεις 
του Διοικητικού Συμβουλίου, που το αντικαθιστούν οι εκ- 
καθαριστές. 

3. Η Γενική Συνέλευση εγκρίνει το λογαριασμό της εκ¬ 
καθάρισης. 

4. Τα αντίγραφα ή αποσπάσματα των πρακτικών των 
Γενικών Συνελεύσεων που συγκαλούνται κατά τη διάρκεια 
της εκκαθάρισης επικυρώνονται είτε από τον Πρόεδρό της, 
είτε, σε περίπτωση κωλύματος του, από ένα από τους 
εκκαθαριστές. 

5. Κάθε αξία που προέρχεται από την εκκαθάριση μετά 
την αφαίρεση του παθητικού, περιέρχεται στο Ελληνικό 
Δημόσιο, ως μόνο μέτοχο της εταιρίας. 

ΚΕΦΑΛΑΙΟ Θ. 

Εποπτεία. 

Άρθρο 34. 

Όργανο Εποπτείας. 

1. Οι Η.Σ.Α,.Π. εποπτεύονται και ελέγχονται από τον 
Υπουργό Μεταφορών και Επικοινωνιών εντός των πλαισίων 
που διαγράφουν η από 10-12/2/1976 πράξη Νομοθετικού 


Περιεχομένου του Προέδρου της Δημοκρατίας, ο ν. 352/1976 
και τα προς εκτέλεσή τους εκδιδόμενα Προεδρικά Διατάγ¬ 
ματα και Υπουργικές αποφάσεις και κάθε σχετική διάταξη 
της νομοθεσίας. 

2. Ο Υπουργός Μεταφορών και Επικοινωνιών ασκώντας 
την εποπτεία των Η.Σ.Α.Π. παρέχει κάθε φορά προς τη 
Διοίκησή του τις αναγκαίες κατευθύνσεις και οδηγίες για 
την πραγματοποίηση των σκοπών του και ανάπτυξη των 
υπηρεσιών του στα πλαίσια της Κυβερνητικής Πολιτικής. 

3. Οι τροποποιήσεις του καταστατικού, που αποφασί- 
ζονται από τη Γενική Συνέλευση, κατά το άρθρο 27, εφόσον 
δεν αντίκεινται στις διατάξεις τις νομοθεσίας που αφορούν 
τους Η.Σ.Α.Π. κυρώνονται μετά από εισήγηση του Διοι¬ 
κητικού Συμβουλίου από τον Υπουργό Μεταφορών και Επι- 
κο ιν ιόν ιών, εφαρμοζομένης της διάταξης του άρθρου 6 παρ. 
1 του Π.Δ. 849/1976. 

ΚΕΦΑΛΑΙΟ Γ. 

Άρθρο 35. 

Μεταβατικές Διατάξεις. 

Ελεγκτές πρώτης εταιρικής χρήσης. 

Ελεγκτές για την πρώτη εταιρική χρήση ορίζονται οι 
υπάλληλοι του Υπουργείου Οικονομικών οι Καρλής Ηρακλής 
και Μπάλλιος Νικόλαος τακτικοί και οι Καραγιάννης Ιωάν¬ 
νης και Σούκερας Δημήτριος αναπληρωματικοί. 

Η αμοιβή τους ορίζεται στο ποσό των τριών χιλιάδων 
πεντακοσίων (3.500) δραχμών για τον καθένα εφάπαξ. 

Άρθρο 36. 

Προσωρινή ισχύς υφισταμένου; κανονισμών. 

Μέχρι να τεθούν σε ισχύ ο Οργανισμός και οι κανονισμοί 
προσωπικού και οι λοιποί κανονισμοί της' Εταιρείας, όπως 
θα τροποποιηθούν και συμπληρωθούν; θα εξακολουθούν να 
ισχύουν προσωρινά οι υπάρχουσες κανονισμοί προσωπικού 
της ΑΕ ΕΗΣ, δηλαδή : 

α) Κανονισμός Προσωπικού Εσωτερικούν Υπηρεσιών και 

β) Κανονισμός Προσωπικού Εξωτερικών Υπηρεσιών, 
όπως αυτοί ισχύουν, εφαρμοζόμενοι ανάλογα. Τα συναφή 
θέματα που δεν προβλέπονται από αυτούς θα ρυθμίζονται 
κατά το διάστημα αυτό με αποφάσεις του Διοικητικού Συμ¬ 
βουλίου. 

Άρθρο 37. 

Καταργούμενες διατάξεις. 

Από την δημοσίευση της παρούσας καταργείται η αριθ. 
36573/1826/1978 απόφαση του Υπουργού Μεταφορών και 
Επικοινωνιών «περί κυρώσεως του καταστατικού του νο¬ 
μικού προσώπου ιδιωτικού Δικαίου υπό την επωνυμία 
«Ηλεκτρικοί Σιδηρόδρομοι Αθηνών - Πειραιώς Α.Ε. 
(ΗΣΑΠ)». (ΦΕΚ 957/13/78). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1987 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 


Αρι$. 19318/19052 ( 5 ) 

Προσωρινή πρόσληψη 2 Ψυχολόγων στο Θεραπευτήριο 
«Ευαγγελισμός» με σχέση εργασίας Ιδιωτικού Δικαίου 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη : 

1. Τις διατάξεις : 

α) Του άρθρου 1 του Ν. 3200/55 περί διοικητικής απο- 
κεντρώσεως και τις του άρθρου μόνου του από 28.6.55 
Β. Δ/τος. 

β) Των άρθρων 1, 2 παρ. 1 και 4 του Ν. Δ/τος 532/70 
περί συμπληρώσεως των διατάξεων περί διοικητικής απο- 
κεντρώσεως του υπ’ αριθ. 707/70 Β. Δ/τος και του υπ’ 
αριθ. 197/72 Β. Δ/τος. 

γ) Του Κεφ. Β' του 993/79 όπως τροποποιήθηκαν και - 
συμπληρώθηκαν με τις διατάξεις του Ν. 1476/84. 

δ) Του άρθρου 31 του Ν. 1599/86 (ΦΕΚ 75/11,6.86 
τ. Α'). 

2. Την αριθ. 429/8.7.87 Πράξη του Υπουργού Προε¬ 
δρίας της Κυβέρνησης. 

3. Τις αριθ. 38/14.5.86 και 9.9.87 αποφάσεις του Δ.Σ. 
του Θεραπευτηρίου «Ευαγγελισμός». 

4. Το αριθ. Δ2γ/33171/4.11.86 έγγραφο της Δ/νσης 
Διοικητικού του Υπουργείου Υγείας, Πρόνοιας και Κοιν. 
Ασφαλίσεων. 

5. Το αριθ. 12270/11.9.87 έγγραφο του Θεραπευτη¬ 
ρίου «Ευαγγελισμός». 

6. Τις απρόβλεπτες και επείγουσες λειτουργικές ανά¬ 
γκες του Θεραπευτηρίου «Ευαγγελισμός)) που δεν μπο¬ 
ρούν να καλυφθούν από το υπηρετούν προσιυπικό με οποι¬ 
αδήποτε σχέση εργασίας το εν λόγο) Ίδρυμα, αποφασί¬ 
ζουμε : 

1. Εγκρίνουμε την προσωρινή πρόσληψη με σχέση ερ¬ 
γασίας Ιδιωτικού δικαίου στο Θεραπευτήριο «Ευαγγελι¬ 
σμός» του παρακάτω προσωπικού κατά κατηορία και ει¬ 
δικότητα : 

Δύο (2) ψυχολόγων. 

2. II διάρκεια απασχόλησης του προσωπικού που θα 
προσληφθεί στις παραπάνω θέσεις δεν μπορεί να υπερβεί 
τους οκτώ (8) μήνες. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Α«&ήνα. 24 ΣΙεπτεμΑρίο·) 1 1987 

Ο Νομάοχης 
Θ. ΒΓΕΝΟΠΟΥΛΟΣ 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αρι$. 1579 (6) 

ΑΓΌΡΑΝΟΜΙΚΗ ΔΙΆΤΑΞΗ ΑΡΙΘ. 55 
Συμπλήρωση των διατάξεων της 38/84 Α.Δ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη : 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 607/76 «Περί Οργανισμού του Υπουργείου 
Εμπορίου», όπως τροποποιήθηκε και συμπληρώθηκε μετα¬ 
γενέστερα. 

3. Το Π.Δ. 136/46 «Περί Αγορανομικού Κώδικα», 
όπως τροποποιήθηκε και συμπληρώθηκε μεταγενέστερα. 

4. Την Α.Δ. 72/77 «Περί Κωδικοποιήσεως Αγορα- 
νομικών Διατάξεων που εκδόθηκαν μέχρι 30.6.77», όπως 
τροποποιήθηκε και συμπληρώθηκε μεταγενέστερα. 

. 5. Τις Α.Δ. 38/84, 10/85, 36/85, 54/85, 100/85, 
6/86, 23/86, 37/86, 40/86 και 51/86. 

6. Την ανάγκη παρακολούθησης της εξέλιξης και δια¬ 
κύμανσης των τιμών των βαμβακονημάτων. 

7. Την ανάγκη προστασίας του καταναλωτικού κοινού 
και την εξασφάλιση διαφάνειας στις συναλλαγές, απο¬ 
φασίζουμε : 

Συμπληρώνουμε τις διατάξεις της 38/84 Α.Δ. ως εξής : 


Άρθρο 1. 

Εγγράφουμε στον πίνακα I της παραπάνω διάταξης, 
τα βαμβακονήματα. 

Άρθρο 2. 

ΓΙροκειμένου να αυξηθούν οι τιμές πώλησης των ανα- 
φερομένων στο άρθρο 1 της παρούσας ειδών που ίσχυαν 
στις 30.4.87, θα πρέπει να υποβάλλονται στοιχεία (αιτή¬ 
ματα) από τους ενδιαφερομένους στο Υπουργείο Εμπορίου, 
σύμφωνα με τις διατάξεις της 38/84 Α.Δ. 

Άρθρο 3. 

1. Οι παραβάτες της παρούσας, που ισχύει για όλη την 
Επικράτεια από την επομένη της ανακοίνωσής της στον 
ημερήσιο τύπο, διώκονται και τιμωρούνται, σύμφωνα με 
τις διατάξεις του Ν.Δ. 135/1946 «Περί Αγορανομικού 
Κώδικος». 

2. Η παρούσα να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Α-δήνα, 24 Σεπτεμβρίου 1987 

Ο ΥΠΟΥΡΓΟΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 


Αρι$. Φ1—4667 ( 7) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 54 
Αναγραφή ένδειξης βάρους σε χαρτοκούτια. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη : 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 607/76 «περί Οργανισμού του Υπουργείου 
Εμπορίου». 

3. Το Ν.Δ. 136/46 «περί Αγορανομικού Κώδικος», όπως 
τροποποιήθηκε και συμπληρώθηκε μεταγενεστέρως. 

4. Την κωδικοποιημένη 72/77 Α.Δ. 

5. Την υπάρχουσα υποχρέωση προσφοράς των προϊόντων 
σε καθαρό βάρος. 

6. Την ανάγκη προστασίας του καταναλωτικού κοινού, 
αποφασίζουμε : 

Άρθρο 1. 

Στο άρθρο 45 της 72/77 Α.Δ., προστίθεται παράγραφος 6 
που έχει ως εξής : 

«Άρθρο 45. 

6. Οι διαθέτοντες στο καταναλωτικό κοινό είδη ζαχαρο¬ 
πλαστικής, αρτοποιίας, κ.λ.π., μέσα σε χαρτονένια κουτιά, 
πρέπει να χρησιμοποιούν κουτιά τα οποία να φέρουν στο 
εμπρόσθιο τμήμα τους, ένδειξη του βάρους αυτών με ευκρινή 
έντυπα ψηφία ύψους τουλάχιστον πέντε χιλιοστών». 

Άρθρο 2. 

Οι παραβάτες της παρούσας, που ισχύει σ’ ολόκληρη την 
επικράτεια από 1 Ιανουάριου 1988, διώκονται και τιμωρού¬ 
νται κατά τις διατάξεις του ισχύοντος Αγορανομικού Κώδικα 

Η παρούσα να δημοσιευθεί στην Εφημερίδα της Κυβερ¬ 
νήσεως και να ανακοινωθεί με τον ημερήσιο Τύπο. 

Αύτνα, 23 Σεπτεμβρίου 1987 

Ο ΥΠΟΥΡΓΟΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


